stanford-oval/wikipedia huggingface dataset:
Ylivieskan Kuula

| Ylivieskan Kuula |
| --- | --- |

Koko nimi:  Ylivieskan Kuula
Perustettu:  1909
Kaupunki:  Ylivieska
Kenttä:  Suvannon pesäpallokenttä
Miesten sarjataso:  Ykköspesis
Naisten sarjataso:  Ykköspesis
Värit:                 punainen, keltainen, valkoinen

Puheenjohtaja:  Juha Nivala
Miesten pelinjohtaja:  Pyry Haapakoski
Omistaja:  Ylivieskan Kuula ry
Infobox OKVirheellinen NIMI-arvo: 
Pääseuran logo
Ylivieskan Kuula on Ylivieskassa toimiva urheilun yleisseura, jolla on jaostot hiihdossa, suunnistuksessa, yleisurheilussa sekä kori-, lento- ja pesäpallossa. Seuran miesten lentopallojoukkue pelaa 1-sarjassa. Kuula nousi 1-sarjaan historiansa ensimmäisen kerran kaudeksi 2007–2008, kun joukkue sai lentopalloliitolta hakemalla sarjapaikan. Ennen nousuaan 1-sarjaan joukkue oli pelannut monta vuotta 2-sarjaan, jonka parhaimpiin joukkueisiin se kuuluikin.
Historia > Yleisseura

Vuonna 1909 perustettiin Ylivieskaan yleisseura nimeltään Ylivieskan Kuula. Nopeasti monet lajit löysivät tiensä yleisseuraan, ja vakiintuivat myös seuran alle. Nykyisin lajeina toimivat lentopallo, hiihto, suunnistus, koripallo, pesäpallo sekä yleisurheilu. Menestystä seura on saanut vuosien mennessä monia eri lajeistaan, joista lentopallossa on saavutettu 1-sarjapaikka.
Pesäpallo

Vuonna 1982 YK voitti Pesäpallon Suomen Cupin.
Ylivieskan Kuulan joukkueessa pelasivat:
Erkki Seppälä, takakenttä; Kari Haapakoski, polttolinja; Veijo Saukkonen, etukenttä; Sakari Haapakoski, lukkari; Samuli Haapakoski, polttolinja; Erkki Jämsä, takakenttä; Mauri Koskela, etukenttä; Juha Keskinen, polttolinja; Osmo Röntynen, polttolinja; Ossi Rapo, etukenttä, pelinjohtaja; Esa Ihalainen, polttolinja; Jukka Sydänmetsä, polttolinja; Pekka Pieskä, takakenttä.
Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
B-tytöt: 
| B-tytöt |  Kultaa | 2023 | 1 |  |
C-tytöt: 
| C-tytöt |  Hopeaa | 2019 | 1 |  |
C-pojat: 
| C-pojat |  Pronssia | 2003 | 1 |  |
| Yhteensä: | Yhteensä: | Yhteensä: | 3 |  |
Lentopallo

Kuulan yleisseuraan lentopallo tuli mukaan heti lajin saavuttua Suomeen 1920-luvulla. Lentopalloa kaupungissa pelattiin innokkaasti heti alusta lähtien, ja Kuula saavutti kauan odotetun paikan 1-sarjaan vuonna 2007. Seura hankki riveihinsä monia kovia vahvistuksia joiden avulla se sai myös hankittua paikan 1-sarjaan.
Kuulassa pelaa muun muassa Antti Kaattari, joka omaa liigakokemusta Salon Piivolleysta ja Kempeleen Lentopallosta. Kaattari on kuulunut nuorten maajoukkueeseen nuorena. Hän on syntynyt vuonna 1986. Seuran ensimmäinen 1-sarja kausi oli vaihteleva. Alkukaudesta joukkue taisteli tasaväkisesti muiden seurojen kanssa, mutta loppukaudesta joukkueen peli lähti jyrkkään laskuun. Sarjapaikan joukkue säilytti lopulta karsintojen kautta, jossa se pelasi Lahden Kimmo-Volleyta vastaan voittaen molemmat ottelut tiukasti 3–2. Kaudella joukkue pelasi myös Suomen cupissa, jossa se kohtasi ammattilaisjoukkue Pielaveden Sampon. Joukkue hävisi Sampolle lopulta.
Aiheesta muualla

Kotisivut
Ante Marković

| Ante Marković |
| --- | --- |
 1990
Jugoslavian pääministeri
 1989–1991  
Edeltäjä:  Branko Mikulić
Kroatian sosialistisen tasavallan presidentti
 1986–1988  
Kroatian sosialistisen tasavallan pääministeri
 1982–1986  
Henkilötiedot
Syntynyt: 25. marraskuuta 1924
Kuollut: 28. marraskuuta 2011 (ikä 87) Zagreb, Kroatia
Tiedot
Puolue:  Kommunistit (1943–1990) SRSJ (1990–1991)
Ante Marković (25. marraskuuta 1924 – 28. marraskuuta 2011) oli kroaattipoliitikko ja Jugoslavian viimeinen pääministeri. Hän syntyi Konjicissa, nykyisen Bosnia ja Hertsegovinan alueella.
Zagrebin yliopistosta sähköinsinööriksi valmistunut Marković työskenteli Rade Končar -yrityksessä Zagrebissa ja lähti politiikkaan 1982. Hän toimi Kroatian pääministerinä vuosina 1982–1985 ja presidenttinä 1986–1988. Hän oli Jugoslavian sosialistisen liittotasavallan viimeisenä pääministerinä maaliskuusta 1989 joulukuuhun 1991.
Monet pitivät pääministeri Markovićia viimeisenä mahdollisuutena pitää Jugoslavia koossa ja siirtyä hallitusti demokratiaan ja kapitalismiin. Hän perusti uudistuspuolue SRSJ:n vuoden 1990 vaaleja varten. Puolue kuitenkin menestyi niissä surkeasti, kun etniseen taustaan perustavat puolueet voittivat.
Alea iacta est

Muistokivi Riminillä Rubikon-joen läheisyydessä Caesarin lähdöstä Roomaan.
Alea iacta est on latinankielinen lentävä lause. Se tarkoittaa sanantarkasti ”Noppa on heitetty”, mutta se suomennetaan yleisesti ”Arpa on heitetty”.
Roomalaisen kirjailijan Suetoniuksen mukaan Alea iacta est ovat Julius Caesarin lausumat sanat, kun hän ylitti joukkoineen Rubikonin ja lähti Roomaan kaapatakseen vallan. Tämä tapahtui tammikuun kymmenentenä päivänä (tai 11. päivänä) vuonna 49 eaa. Tarinan mukaan Caesar seisoi Rubikon-joen pohjoisrannalla 5 000 miehen joukko-osaston kanssa. Tilanne oli viimeinen mahdollisuus kääntyä takaisin, sillä joen ylittäminen olisi sodanjulistus, koska tällöin astuttiin provinssista Rooman alueelle. Pohtiessaan seuraavaa siirtoa sanotaan paikalla olleen Caesarin armeijaan kuulumattoman hahmon ottaneen torven Caesarin armeijaan kuuluneelta mieheltä, ja puhaltaneen hyökkäysmerkin. Tämä käsitettiin korkeammilta voimilta tulleena merkkinä, jolloin Caesar Plutarkhoksen mukaan lausui kreikaksi "heitettäköön arpa" ja Suetoniuksen mukaan latinaksi "arpa on heitetty", minkä jälkeen joen ylitys alkoi.
Andi Sullivan

Sullivan heinäkuussa 2023.
Andi Sullivan (s. 20. joulukuuta 1995) on yhdysvaltalainen jalkapalloilija. Hän edustaa NWSL-liigassa pelaavaa Washington Spiritiä ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja.
Hän edusti maajoukkuetta vuoden 2023 naisten maailmanmestaruuskilpailuissa.
Aiheesta muualla

Kuvia tai muita tiedostoja aiheesta Andi Sullivan Wikimedia Commonsissa
Yhdysvaltain joukkue – Jalkapallon naisten MM-kilpailut 2023
1 Naeher |
2 Sanchez |
3 Huerta |
4 Girma |
5 O’Hara |
6 Williams |
7 Thompson |
8 Ertz |
9 DeMelo |
10 Horan |
11 Smith |
12 Cook |
13 Morgan |
14 Sonnett |
15 Rapinoe |
16 Lavelle |
17 Sullivan |
18 Murphy |
19 Dunn |
20 Rodman |
21 Kingsbury |
22 Mewis |
23 Fox |
Valmentaja Andonovski
Ingmar Pörn

Gustav Ingmar Pörn (19. elokuuta 1935 Runsor, Mustasaari – 8. helmikuuta 2014 Tölby, Mustasaari) oli suomenruotsalainen filosofi, joka toimi filosofian professorina Helsingin yliopistossa vuosina 1978–1998.
Ingmar Pörn syntyi Mustasaaressa Runsorin kylässä maanviljelijäperheen keskimmäiseksi pojaksi. Hän pääsi oppilaaksi Vaasan ruotsinkieliseen lyseoon, alun perin vain nuoremman veljensä seuraksi. Tultuaan ylioppilaaksi keväällä 1955 hän tutustui sattumalta Erik Steniuksen kirjaan Tankens gryning päätti ryhtyä opiskelemaan filosofiaa Steniuksen johdolla Åbo Akademissa. Lisäksi hän opiskeli sosiologiaa, matematiikkaa, teologiaa ja kreikan kieltä. Opiskeluaikanaan hän toimitti myös Studentbladet-lehteä. Hän suoritti kandidaatintutkinnon vuonna 1960 aiheena John Locke.
Suoritettuaan asevelvollisuutensa vuonna 1961 Pörn lähti Oxfordin yliopistoon suorittamaan filosofian jatko-opintoja Alfred Ayerin ja William Knealen johdolla. Lisensiaatintutkinnon Pörn suoritti Åbo Akademissa vuonna 1964, ja vuonna 1965 hän siirtyi Birminghamin yliopistoon lehtoriksi. Siellä hän suoritti myös tohtorintutkintonsa vuonna 1968. Toisen tohtorintutkinnon hän suoritti Uppsalan yliopistossa vuonna 1978. Pörn opetti Birminghamissa lähes neljätoista vuotta. Hänelle tarjottiin Birminghamista professuuria, mutta hän kaipasi kotimaahansa, ja Helsingin yliopistosta järjestyi ruotsinkielinen professuuri; hän hoiti virkaa Pohjanmaalta käsin. Pörnin erityisaloihin kuuluivat logiikka sekä terveyden ja lääketieteen filosofia.
Jäätyään eläkkeelle Pörn ohjasi edelleen jatko-opiskelijoita ja toimi asiantuntijana professorinimityksissä.
Ingmar Pörnin puoliso oli Margaret Cooper 1960-luvulta tämän kuolemaan saakka 2005.
Tutkimuksia

Studier i John Lockes filosofi. 1960.
John Locke om den mänskliga kunskapen. 1964.
The Logic of Power. 1970.
Elements of Social Analysis. 1971.
Action Theory and Social Science: Some Formal Models. 1977.
The Philosophy of Erik Stenius: Special Issue Edited by Ingmar Pörn. 1984.
Aiheesta muualla

Neuman, Yrsa: Intervju med professor emeritus Ingmar Pörn. (Arkistoitu – Internet Archive) 3.11.2006.
Pörn, Ingmar hakuteoksessa Uppslagsverket Finland (2012). (ruotsiksi)
Iso-Kuora

| Iso-Kuora |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Lieksa
Koordinaatit:  63°03′28″N, 30°21′01″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Kuorajoki
Järvinumero:  04.944.1.016
Mittaustietoja
Pinnankorkeus:  183,9 m 
Rantaviiva:  12,5 km 
Pinta-ala:  1,31 km² 
Tilavuus:  0,005925 km³ 
Keskisyvyys:  4,5 m 
Suurin syvyys:  19 m 
Saaria:  5
:  Heiskalansaari Irjansaari Kangassaari Kukkoluoto
 fiIso-Kuora 
Iso-Kuora on niemien ja saarten jakama järvi Kuoran kylässä Lieksan eteläosassa Pohjois-Karjalan maakunnassa. Sen pinta-ala on 1,31 neliökilometriä. Etäisyys Joensuusta on 58 kilometriä pohjoiskoilliseen.
Maantiede

Iso-Kuoran polveilevan rantaviivan pituus on 12 501 metriä. Allas jakautuu useisiin lahtiin, kuten Leväkkö, Pekkalanlahti, Rapalahti, Yrjönlahti, Tervalahti, Kytylahti ja Luvelahti. Järven ulottuvuus kaakosta luoteeseen on 3,3 kilometriä. Yrjönlahdesta etelään Iso-Kuora on matalaa. Järven keski- ja pohjoisosassa on sitä vastoin useita vähintään kymmenmetrisiä syvänteitä. Syvin kohta, 19 metriä, sijaitsee järven keskivaiheilla Luveniemen ja Tykkylän välissä. Vähintään 15 metriä syvää on kaksi hehtaaria järven alasta.
Iso-Kuoran saariluku on viisi. Saarista laajin on noin seitsenhehtaarinen Heiskalansaari, joka on osin mökitetty, osin luonnonsuojelualuetta. Noin 400 metriä siitä pohjoiseen sijaitsee kaksihehtaarinen Kangassaari. Iso-Kuoran rannat ovat enimmäkseen metsämaata, mutta itärannalla on myös asutusta peltoineen. Länsirannalla kohoaa Rantavaara, jonka laki on noin 235 metriä merenpinnan yläpuolella. Vaarojen välissä on soita (Kuorajoensuo, Kissasuo, Kuikkasuo), jotka ovat vain muutaman metrin järvenpintaa ylempänä. Järven itäpuolitse kulkee yhdystie 5200. Eteläisten ja pohjoisten rantojen tuntumassa kulkee alemman luokan maanteitä.
Iso-Kuoran ainoa nimetty tulouoma on Leväkönpuro, joka laskee Leväkköön. Järven luusua sijaitsee Leväkön kaakkoisrannalla, josta alkaa Kuorajoki, joka laskee Saarijärveen (180,8 metriä mpy). Se sijaitsee noin kilometrin Iso-Kuoralta kaakkoon. Saarijärveltä Kuorajoki virtaa itään ja laskee Koitereen länsiosaan.
Iso-Kuoran vesitilavuus on 5 925 000 kuutiometriä.
Iso-Kuora (04.944.1.016) kuuluu Kuorajoen valuma-alueeseen (04.944), joka on kolmannen jakovaiheen vesistö Vuoksen vesistössä (04). Toinen jakovaihe on Koitereen alue (04.94) ja ensimmäinen jakovaihe on Pielisen reitin valuma-alue (04.4). Iso-Kuora on laajin Kuorajoen valuma-alueen 29:stä vähintään hehtaarin laajuisesta vakavedestä. Seuraavaksi laajimmat ovat Suuri-Miela ja Saarijärvi.
Ingo Hoffmann

| Ingo Hoffmann |
| --- | --- |
 Ingo Hoffmann vuonna 2007.
Henkilötiedot
Kansalaisuus:   Brasilia
Formula 1 -ura
Aktiivivuodet:  1976–1977
Talli(t):  Fittipaldi
Kilpailuja:  6 (3 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Brasilian Grand Prix 1976
Viimeinen kilpailu:  Brasilian Grand Prix 1977
Ingo Ott Hoffmann (s. 28. helmikuuta 1953 São Paulo) on entinen brasilialainen F1-kuljettaja. Hän osallistui kuuteen F1-osakilpailuun kausilla 1976–1977. Hän oli parhaimmillaan seitsemäs Brasilian GP:ssä 1977. MM-pisteitä Hoffmann ei saavuttanut.
Hoffmann ajoi Formula 2-luokassa F1-uransa jälkeen. Hän kilpaili myös Saloon Cars ja Stock cars sarjassa. Hoffmann on voittanut Brasilian Stock Car -sarjan mestaruuden 12 kertaa vuosina 1980, 1985, 1989–1994, 1996–1998 ja 2002. Joulukuussa 2006 Hoffmann otti uransa sadannen voiton Autódromo Internacional Nelson Piquet de Brasilia -kilpailussa.
Formula 1 -tulokset

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1976 | Copersucar-Fittipaldi | Fittipaldi  FD03 | Ford  Cosworth DFV  3.0 V8 | BRA 11 | RSA |  |  |  |  |  |  |  |  |  |  |  |  |  |  |  | - | 0 |
| 1976 | Copersucar-Fittipaldi | Fittipaldi  FD04 | Ford  Cosworth DFV  3.0 V8 |  |  | USW DNQ | ESP DNQ | BEL | MON | SWE | FRA DNQ | GBR | GER | AUT | NED | ITA | CAN | USA | JPN |  | - | 0 |
| 1977 | Copersucar-Fittipaldi | Fittipaldi  FD04 | Ford  Cosworth DFV  3.0 V8 | ARG Kesk. | BRA 7 | RSA | USW | ESP | MON | BEL | SWE | FRA | GBR | GER | AUT | NED | ITA | USA | CAN | JPN | - | 0 |
Aiheesta muualla

Kuvia tai muita tiedostoja aiheesta Ingo Hoffmann Wikimedia Commonsissa
Isoglossi

Fäärin isoglosseja Färsaarilla.
Isoglossi (myös: heteroglossi) on maantieteellinen raja tietyn  kielellisen ominaisuuden, kuten vokaalin ääntämisen, sanan merkityksen tai käyttöä joissakin syntaktisessa ominaisuudessa.selvennä Päämurteet tyypillisesti rajoittuvat isoglossi-ryhmiin, esimerkiksi Benrathin linja erottaa yläsaksan muista länsigermaanisista kielistä, ja La Spezia–Rimini-linja jakaa Pohjois-Italian murteet Keski-Italian murteista. Yksittäinen isoglossi ei kuitenkaan välttämättä liity kielirajoihin.
Yksi tunnetuimmista isoglosseista on indoeurooppalaisten kielten kentum–satem-isoglossi.
Samantapainen kuin isoglossi, on isografi, joka tarkoittaa vaihtelua kirjoitusjärjestelmissä. Molemmat käsitteet ovat käytössä myös historiallisessa kielitieteessä.
Aiheesta muualla

Isoglossi, Tieteen termipankki
Aleatorinen musiikki

Aleatorinen musiikki on musiikkia, jonka säveltäjä on antanut esittäjälle enemmän tilaa improvisointiin ja omiin valintoihin kuin perinteisessä klassisessa musiikissa.
Tyylisuunnan ensimmäinen edustaja on yhdysvaltalainen John Cage.
Esimerkiksi Karlheinz Stockhausen kirjoitti 11. pianokappaleen partituuriin 19 pientä fragmenttia. Säveltäjän ohjeen mukaan pianisti valitsee, missä järjestyksessä fragmentit soitetaan. Teos päättyy, kun jokin fragmentti on tullut soitetuksi kolmesti.  Myös Pierre Boulez otti vaikutteita aleatorisesta musiikista.
Iso Palsanlampi

| Iso Palsanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°33′19″N, 25°22′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskupuro:  Palsanpuro Lanneveteen 
Järvinumero:  14.659.1.002
Mittaustietoja
Pinnankorkeus:  124,9 m  
Pituus:  1 km  
Leveys:  270 m  
Rantaviiva:  2,528 km  
Pinta-ala:  12,666 ha  
Tilavuus:  0,0001566 km³ 
Keskisyvyys:  1,24 m  
Suurin syvyys:  3 m  
Saaria:  ei saaria 
 fiIso Palsanlampi 
Iso Palsanlampi tai Palsanlampi on Keski-Suomessa Saarijärvellä  Palsankylän lähellä sijaitseva lampi.
Maantietoa

Lampi on 1,0 kilometriä pitkä, 270 metriä leveä, ja sen pinta-ala on 12,7 hehtaaria. Lammella ei ole kartan mukaan saaria. Lammen tilavuudeksi on saatu 156 600 kuutiometriä. Sen keskisyvyys on 1,2 metriä ja suurin syvyys on 3,0 metriä. Sen rantaviivan pituus on 2,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Palsanpuron valuma-alueeseen (14.659) se kuuluu. Lammen vedenpinnan korkeus on 124,9 metriä mpy.
Amir Johnson

Amir Johnson.
Amir Jalla Johnson (s. 1. toukokuuta 1987 Los Angeles) on yhdysvaltalainen koripalloilija, joka edustaa kaudella 2018–2019 Philadelphia 76ersiä.
Detroit Pistons varasi Johnsonin vuoden 2005 varaustilaisuuden toisella kierroksella. Hän pelasi tämän jälkeen D-liigaa, kunnes pääsi Pistonsiin vuonna 2006. Johnson pelasi seurassa vielä kolme kautta ennen siirtymistään Toronto Raptorsiin. Kuuden Toronton-vuoden jälkeen Johnson siirtyi Boston Celticsiin ja vuonna 2017 Philadelphia 76ersiin.
Aiheesta muualla

NBA:n pelaajaprofiili (englanniksi)
1476

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

William Caxton perusti ensimmäisen kirjapainon Britanniaan Westminsteriin.
Kristoffer Kolumbus lähti kauppamatkalle Genovasta Englantiin neljän italialaisen laivan mukana.
Syntyneitä

28. kesäkuuta: Paavali IV, paavi
Kuolleita

joulukuussa: Vlad III, Valakian ruhtinas
Regiomontanus, matemaatikko, astrologi ja astronomi
Iso Palolampi (Rovaniemi, Sonka)

| Iso Palolampi |
| --- | --- |
Valtiot:  Suomi
Paikkakunta:  Rovaniemi
Koordinaatit:  66°36′10″N, 25°08′49″E
Vesistöalue ja valuma-alueen tietoja
Laskujoki:  Kunttarovanvuomanoja 
Järvinumero:  67.973.1.004
Mittaustietoja
Pinnankorkeus:  124,4 m  
Rantaviiva:  0,635 km  
Pinta-ala:  1,563 ha  
Saaria:  ei saaria 
 fiIso Palolampi 
Iso Palolampi  on Lapissa Rovaniemellä Sonkan kylän lähellä sijaitseva lampi.
Maantietoa

Lammen pinta-ala on 1,6 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Palojoen valuma-alueella (67.97), jonka Palojärven valuma-alueeseen (67.973) se kuuluu. Lammen vedenpinnan korkeus on 124,4 metriä mpy.
Amir Karić

| Henkilötiedot |
| --- | --- | --- |
Koko nimi: Amir Karić
Syntymäaika: 31. joulukuuta 1973 (ikä 50)
Syntymäpaikka: Orahovica Donja, Jugoslavia
Kansalaisuus:  Slovenia
Pelipaikka: Puolustaja
Pituus: 180 cm
Seurat
| Vuodet | Seura | O (M) |
| 1992-1993 1993-1997 1997-1998 1998-2000 2000 2001 2001-2004 2004 2004-2005 2005 2006 2006 2007 2007-2009 2009-2011 | Rudar Velenje Maribor Branik Gamba Osaka Maribor Pivovarna Laško Ipswich Town Crystal Palace Maribor Pivovarna Laško Moscow Mura AEL Lemesos Koper Anorthosis Famagusta Interblock Ljubljana Olimpija Ljubljana Koper |  |
Maajoukkue
| 1996–2003 | Slovenia | 64 (1) |
Amir Karić (s. 31. joulukuuta 1973 Orahovica Donja) on slovenialainen entinen jalkapalloilija.
Jalkapallomaajoukkue

Karić debytoi Slovenian maajoukkueessa 1996. Hän kuului Slovenian joukkueeseen myös MM-kilpailuissa 2002. Hän on pelannut 64 maaottelua ja tehnyt niissä yhden maalin.
1477

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

Uppsalan yliopisto perustettiin
Nancyn taistelu
Liminka mainitaan ensimmäistä kertaa omana pitäjänään.
Burgundin herttua Kaarle Rohkea kaatui sveitsiläisiä vastaan käydyssä Nancyn taistelussa.
Syntyneitä

25. tammikuuta – Anna Bretagnelainen, ranskalaissyntyinen Itävallan arkkiherttuatar, Pyhän saksalais-roomalaisen keisarikunnan keisarinna, Ranskan, Sisilian ja Jerusalemin kuningatar, Bretagnen ja Milanon herttuatar (k. 1514)
1. helmikuuta – Johannes Aventinus, saksalainen humanisti ja historioitsija (k. 1534)
Juan García de Basurto, espanjalainen säveltäjä (k. 1547)
Il Sodoma, oik. Giovanni Antonio Bacci, italialainen taidemaalari (k. 1549)
Kuolleita

5. tammikuuta – Kaarle Rohkea, Burgundin herttua (s. 1433)
Miklós Újlaki, unkarilainen aatelinen, Transilvanian voivodi ja Bosnian kuningas
Iso Paskolampi (Kinnula)

| Iso Paskolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°17′25″N, 25°11′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Paskopuroon 
Järvinumero:  14.443.1.051
Mittaustietoja
Pinnankorkeus:  141,9 m  
Pituus:  340 m  
Leveys:  60 m  
Rantaviiva:  0,719 km  
Pinta-ala:  1,079 ha  
Saaria:  ei saaria 
 fiIso Paskolampi 
Iso Paskolampi  on Keski-Suomessa Kinnulassa  Naaraperän lähellä sijaitseva lampi.
Maantietoa

Lampi on 340 metriä pitkä, 60 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Lammen vedenpinnan korkeus on 141,9 metriä mpy.
Izumi

Izumi voi tarkoittaa:
Paikkoja:
Izumi, kaupunki Osakan prefektuurissa Japanissa
Izumi-Ōtsu, kaupunki Osakan prefektuurissa Japanissa
Izumi-Sano, kaupunki Osakan prefektuurissa Japanissa
Izumi, kaupunki Kagoshiman prefektuurissa Japanissa
Izumi, kylä Kumamotossa, Japanissa
Izumi-ku, Sendain kaupungin suuralue Japanissa
Izumin provinssi, Japanin entinen provinssi
Laivoja:
Izumi, Keisarillisen Japanin laivaston risteilijä
Henkilöitä:
Izumi (s. 1979), japanilainen Kagrra, -yhtyeen rumpali ja johtohahmo
Masanobu Izumi (s. 1944), japanilainen jalkapalloilija
Miyuki Izumi (s. 1975), japanilainen jalkapalloilija
Shigechiyo Izumi (1865 tai 1880–1986), japanilainen henkilö, joka oli maailman vanhin ihminen Niwa Kawamoton kuoleman jälkeen
Izumi Sakai (1967–2007), japanilainen J-pop-laulaja, Zard-yhtyeen johtohahmo
Izumi Shikibu (974–1034), japanilainen runoilija
Izumi Tateno (s. 1936), japanilainen pianisti
Izumi Orimoto, Digimonien sivuhahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Izumi”, voi hakea sivunnimihaulla, laajalla sivunnimihaulla tai tekstihaulla.
Anna Louise Strong

Anna Louise Strong vuonna 1918.
Anna Louise Strong (24. marraskuuta 1885 Friend, Nebraska – 29. maaliskuuta 1970 Peking) oli yhdysvaltalainen journalisti ja aktivisti. Hänet tunnetaan parhaiten Neuvostoliiton ja Kiinan kommunisteja tukeneesta raportoinnistaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anna Louise Strong